На основу члана 7. став 1. тачка 3. и члана 8. Посебног колективног уговора за здравствене установе чији је оснивач Република Србија, аутономна  покрајина и јединица локалне самоуправе (,,Сл. гласник РС “, бр. 96/2019 и 58/2020-Анекс), члана 21. Статута Дома здравља ‘’Дољевац’’, у складу са Кадровским планом Министарства здравља број: 112-01-64/2022-02 од 25. фебруара 2022. године, Инструкцијом Министарства здравља о реализацији тачке 3. кадровских планова здравствених установа из Плана мреже здравствених установа број: 120-01-151/2020-02 од 31. августа 2023. године која се продужава до 30. новембра 2023. године и Одлуком директора Дома здравља „Дољевац“ из Дољевца број: 681/2023 од 14. септембра 2023. године, расписује се:

О  Г  Л  А  С

ЗА ПРИЈЕМ У РАДНИ  ОДНОС НА ОДРЕЂЕНО ВРЕМЕ СА ПУНИМ РАДНИМ ВРЕМЕНОМ ЗБОГ ПОВЕЋАНОГ ОБИМА ПОСЛА НАЈДУЖЕ ДО 30. НОВЕМБРА 2023. ГОДИНЕ, за радно место:

****Возач санитетског**** ****возила – 1 (један) извршилац у Служби за правне, економско – финансијске и техничке послове Дома здравља „Дољевац“****

Поред услова утврђених чланом 24. Закона о раду („Сл. Гласник РС“, бр. 24/05, 61/05, 54/09, 32/13, 75/14, 13/2017 - Одлука УС, 113/2017 и 95/2018-Аутентично тумачење) кандидати треба да испуњавају и услове прописане Правилником о унутрашњој организацији и систематизацији радних места и послова Дома здравља ,,Дољевац“ из Дољевца.

Опис послова за наведена радна места из става 1. овог Огласа је утврђен Правилником о унутрашњој организацији и систематизацији радних места и послова Дома здравља „Дољевац“.

УСЛОВИ за заснивање радног односа:

- средње образовање;

- испуњеност здравствених услова за рад возача професионалца;

- возачка дозвола ,,Б” категорије.

Кандидат је дужан да уз пријаву на овај оглас достави следећа документа:

-       оригинал или оверену фотокопију дипломе,

-       оригинал или оверену фотокопију уверења о држављанству,

-       оригинал или оверену фотокопију Извода из матичне књиге рођених и матичне књиге венчаних (код промене презимена)

-       доказ о досадашњем радном искуству (фотокопију радне књижице и уговора о раду),

-       фотокопију личне карте/очитану личну карту,

-       кратку биографију.

Приликом заснивања радног односа кандидати су дужни да доставе лекарско уверење као доказ о здравственој способности за послове за које се заснива радни однос.

            Пријавом на оглас кандидат даје своју сагласност за обраду података о личности у сврхе избора за пријем у радни однос на одређено време, због повећаног обима посла  најдуже до 30. новембра 2023. године. Подаци се не могу користити у друге сврхе. Подацима рукује и исте обрађује надлежна служба за кадрове у Дому здравља „Дољевац“.

Пријаве и доказе о испуњењу услова кандидати могу предати непосредно, лично у Дому здравља „Дољевац“, или послати поштом на адресу: Дом здравља „Дољевац“ улица Др Михајла Тимотијевића број 6, 18410 Дољевац, са назнаком „Пријава за конкурс -  ВОЗАЧ САНИТЕТСКОГ ВОЗИЛА - НА ОДРЕЂЕНО ВРЕМЕ СА ПУНИМ РАДНИМ ВРЕМЕНОМ ЗБОГ  ПОВЕЋАНОГ ОБИМА ПОСЛА НАЈДУЖЕ ДО 30. НОВЕМБРА 2023. ГОДИНЕ“.

Рок за подношење пријава је 8 (осам) дана од дана објављивања конкурса код Националне службе за запошљавање и на интернет страници Министарства здравља РС.

Неблаговремене и непотпуне пријаве на конкурс неће бити узете у разматрање.

На разговор ће бити позвани само кандидати који уђу у ужи избор.

            Директорка Дома здравља Дољевац

             Др Весна Златановић Митић